recursal/SuperWikiNEXT-32B huggingface dataset:
Ο **Απολλώνιος ο Μαλακός** ήταν Έλληνας ρήτορας από τα Αλάβανδα της Καρίας, ο οποίος δραστηριοποιήθηκε κατά το 120 π.Χ. και υπήρξε μαθητής του ρήτορα Μενεκλή ο οποίος ήταν ο κύριος εκπρόσωπος του ρητορικού ρεύματος του ασιανισμού κατά την περίοδο εκείνη. Κατόπιν ο Απολλώνιος μετακινήθηκε στη Ρόδο όπου και ασχολήθηκε με τη διδασκαλία της ρητορικής. Ανάμεσα στους μαθητές του υπήρξαν πολλοί εύποροι Ρωμαίοι, όπως ο ο Κόιντος Μούκιος Σκαεβόλας ο οιωνοσκόπος, καθώς και ο ρήτορας Μάρκος Αντώνιος. Πιθανώς είχε συγγενική σχέση με τον επίσης ρήτορα και με καταγωγή από τα Αλάβανδα Απολλώνιο τον Μόλωνα ο οποίος δραστηριοποιούνταν επίσης στη Ρόδο.

Παραπομπές
----------

1. ↑  Το *μαλακός* έχει την έννοια του θυληπρεπή
2. ↑  «Apollonius (the Effeminate)». *1911 Encyclopædia Britannica* **Volume 2**. .
3. ↑  «Απολλώνιος ο Μαλακός (2ος αι. π.Χ.) - Εκδοτική Αθηνών Α.Ε.». *www.greekencyclopedia.com*. Ανακτήθηκε στις 16 Νοεμβρίου 2016.
Άποψη τμήματος του υδραγωγείου.
Λεπτομέρεια του υδραγωγείου.
Το **υδραγωγείο Καμαρών**, γνωστό ως **Υδραγωγείο Μπεκίρ Πασά**, είναι υδραγωγείο κοντά στη Λάρνακα της Κύπρου. Βρίσκεται έξω από την πόλη, κοντά στον παλιό δρόμο προς τη Λεμεσό και χτίστηκε ξεκινώντας από το 1747. Ο Τάσος Μικρόπουλος την έχει χαρακτηρίσει ως τη πιο εξέχουσα κατασκευή προμήθειας νερού στην Κύπρο.

Ιστορία
-------

Το υδραγωγείο χρηματοδοτήθηκε από τον Εμπουμπεκίρ Πασά (επίσης γνωστός ως Κοτζά Μπεκίρ Πασά ή Αμπού Μπακρ Μπασά), τον Οθωμανό Κυβερνήτη της Λάρνακας. Η δομή ήταν σε λειτουργία μέχρι το 1939 και αποτελούνταν από 75 καμάρες.

Η κατασκευή του υδραγωγείου ξεκίνησε το 1747 και ολοκληρώθηκε το 1750. Το κόστος του υδραγωγείου ήταν 50.000 κουρούς τα οποία πληρώθηκαν από τον Εμπουμπεκίρ Πασά. Οι ξένοι ταξιδιώτες συχνά το θεωρούν ως ένα από τα σημαντικότερα μνημεία που κατασκευάστηκαν κατά την Οθωμανική περίοδο στην Κύπρο. Το 1754, ο Αλεξάντερ Ντράμοντ σημείωσε ότι:

 

> Προς την τιμή του Μπεκίρ Πασά Α΄ πρέπει να επικοινωνήσω ένα παράδειγμα του δημόσιου πνεύματος του παλιού σωστού άνδρα. Ενώ ήταν ο πασάς αυτής της γης, το έτος 1747, σχημάτισε το ευγενές σχέδιο μεταφοράς νερού από τον ποταμό στα Αρπερά και περιστασιακές πηγές στον δρόμο περίπου έξι μίλια από εδώ, για να προμηθεύει τους κατοίκους της Λάρνακας, των Σαλινών και τα πλοία. Ένα έργο άξιο ενός καλού και μεγάλου άνδρα, που ίσως του έχει κοστήσει πάνω από πενήντα χιλιάδες πιάστρες των έξι χιλιάδων λιρών.
> 
> 

Άποψη του υδραγωγείου των Καμαρών το 1973, πριν τις σύγχρονες εξελίξεις στην περιοχή.

Παραπομπές
----------

1. ↑  Michael, Kappler & Gavriel 2009.
2. 1 2  Mikropoulos 2008.
3. ↑  Li & Duan 2006.
4. ↑  Dubin & Morris 2002.
5. ↑  Drummond 1754, 252.

Βιβλιογραφία
------------

 

* Drummond, Alexander (1754), «Travels Through Different Cities of Germany, Italy, Greece, and Several Parts of Asia etc.», στο: Cobham, Claude Delaval, επιμ. *Excerpta Cypria: Materials for a History of Cyprus*, General Books LLC, ISBN 1-154-94001-2 .
* Dubin, Marc; Morris, Damien (2002), *The Rough Guide to Cyprus*, Rough Guides, ISBN 1-85828-863-0 .
* Li, H.; Duan, Zhongdong (2006), *Structural Health Monitoring and Intelligent Infrastructure*, Taylor & Francis, ISBN 0-415-39652-2 .
* Michael, Michalis N.; Kappler, Matthias; Gavriel, Eftihios (2009), *Ottoman Cyprus: A Collection of Studies on History and Culture*, Otto Harrassowitz Verlag, ISBN 3-447-05899-4 .
* Mikropoulos, Tassos A. (2008), *Elevating and Safeguarding Culture Using Tools of the Information Society: Dusty traces of the Muslim Culture*, Earthlab, ISBN 960-233-187-9 .
* Yıldız, Netice (1996), «Aqueducts in Cyprus», *Journal for Cypriot Studies* (2/2): 89–111 .
Ο **Αλέξιος Ορλώφ** (*Алексе́й Григо́рьевич Орло́в-Чесменский*, 5 Οκτωβρίου 1737 - 5 Ιανουαρίου 1808) ήταν ένας από τους αδελφούς Ορλώφ.

Βιογραφικά στοιχεία
-------------------

Γεννήθηκε στις 5 Οκτωβρίου 1737 στο Λουμπλίνο. Ήταν γιγαντόσωμος άνδρας με τεράστια σωματική δύναμη. Έπαιξε σημαντικό ρόλο στην ανατροπή του Πέτρου Γ' το 1762 και συνεβαλε στην ανακήρυξή της Αικατερίνης Β΄ ως Αυτοκράτειρας της Ρωσίας. Φημολογείται ότι έπνιξε με τα χέρια του τον εκθρονισμένο Πέτρο Γ'. Για την πράξη του αυτή τιμήθηκε με το στρατιωτικό αξίωμα και τη θέση του αντιστράτηγου.

Το 1768 έγινε Αρχιναύαρχος του Ρωσικού στόλου στο Ελληνικό αρχιπέλαγος. Το 1770 οδήγησε τον Ρωσικό στόλο στη νικηφόρα ναυμαχία του Τσεσμέ. Μετά τα Ορλωφικά προάχθηκε σε βαθμό Αρχιστράτηγου και αποσύρθηκε από την ενεργή υπηρεσία. Ταξίδεψε στη Γερμανία και επέστρεψε στη Ρωσία μετά τον θάνατο του Παύλου Α', όπου και πέθανε το 1808. Με τρεις φίλες του στο δωματιο

Βιβλιογραφία
------------

* *Die kleine Enzyklopädie*, Encyclios-Verlag, Zürich, 1950, Τόμος Β', σελ. 293

Εξωτερικοί σύνδεσμοι
--------------------

* Πολυμέσα σχετικά με το θέμα  Alexey Orlov-Chesmensky στο Wikimedia Commons
* Βιογραφία από τη Μεγάλη Σοβιετική Εγκυκλοπαίδεια (Ρωσικά)
* Βιογραφία (Ρωσικά)
* [*νεκρός σύνδεσμος*] Τα Ορλοφικά Και ο Αλέξιος Ορλόφ Expedition Channel

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 79439709
* ISNI: 0000 0000 5795 1000
* GND: 12063774X
* ICCU: BCTV015378

 |

 |
Η λέξη **απαγκίστρωση** σημαίνει απελευθέρωση, απεμπλοκή, κοινώς "ξαγκίστρωμα". Χρησιμοποιείται εκτενώς στην στρατιωτική ορολογία.

Περιγραφή
---------

Στη στρατιωτική τακτική, ο όρος απαγκίστρωση σημαίνει απαλλαγή μιας στρατιωτικής μονάδας από μια εμπλοκή. Έτσι η απαγκίστρωση είναι το αντίθετο της αγκίστρωσης. Και οι δύο αυτοί όροι θα πρέπει να εκλαμβάνονται ως έννοιες τακτικής αντίπαλων τμημάτων (μονάδων) που βρίσκονται εγγύτατα μεταξύ τους.

Από τη στιγμή που μια στρατιωτική μονάδα βρίσκεται αγκιστρωμένη σ΄ ένα τόπο για διάφορους λόγους πλην όμως καθίσταται αναγκαία στη συνέχεια, κατά την εξέλιξη των επιχειρήσεων η απαγκίστρωσή της, (συνηθέστερα προ του κινδύνου περικύκλωσης), αυτή μπορεί να γίνει είτε με το φως της ημέρας, είτε κατά της διάρκειας της νύκτας. Ειδικότερα όμως κατά τη διάρκεια της ημέρας απαραίτητη προϋπόθεση είναι η προσέγγιση φίλιας δύναμης η οποία θα πρέπει να εκτελέσει "πλευρική αντεπίθεση" κατά της αντιπάλου δύναμης.

Καθίσταται σαφές πως όταν αγκιστρωμένη στρατιωτική δύναμη ήδη βάλλεται υπό του εχθρού αυτό την εξαναγκάζει σε καθήλωση, όπου οποιαδήποτε αντεπίθεσή της (δηλαδή μετωπική προώθηση) κάτω απ΄ αυτή τη συνθήκη κρίνεται λίαν επικίνδυνη έως παράλογη. Συνεπώς άνευ συνδρομής φίλιας δύναμης και χωρίς αντεπίθεση η απαγκίστρωση είναι δυνατή μόνο κατά τη διάρκεια της νύκτας.

Κατά την Ελληνική Επανάσταση του 1821 σπουδαίες απαγκιστρώσεις επιχειρούσαν οι Έλληνες στη διάρκεια της νύκτας από υψώματα πλησίον στενών περασμάτων προκειμένου έτσι περισσότερο να οδηγήσουν παρά να διευκολύνουν τη διέλευση των εχθρικών στρατευμάτων δια μέσου αυτών, ενώ το επόμενο πρωί ήταν ήδη αγκιστρωμένοι σε υψώματα περί της εξόδου των στενών (κλεισούρες). Στις περιπτώσεις εκείνες η απαγκίστρωση αποτελούσε πράγματι πολεμικό τέχνασμα.

Η απαγκίστρωση δεν σημαίνει ούτε υποχώρηση, ούτε φυγή, αλλά ένα επιβεβλημένο μέτρο στρατιωτικής τακτικής οσάκις παρίσταται ανάγκη τάχυστης εφαρμογής της.

Πηγές
-----

* "Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.66
Στην ελληνική μυθολογία με το όνομα **Ανθήλεια** αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Ανθηλείας ήταν η Πολυξώ, και επομένως η Ανθήλεια ήταν ομοθαλής αδελφή της Αυτονόης, της Βρύκης, της Γλαυκίππης, της Ερατούς, της Ευίππης, της Ευρυδίκης, της Ηλέκτρας, της Θεανούς, της Κλεοδώρης, της Κλεοπάτρας και της Στύγνης. Η Ανθήλεια παντρεύτηκε τον γιο του Αιγύπτου Κισσέα και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
Φανταστική απεικόνιση του Ίππαρχου με αστρολάβο από τη σελίδα τίτλου του βιβλίου "Cosmographicall Glasse" του William Cunningham (1559)
Ο **σφαιρικός αστρολάβος** ή **αστρολάβος Ιππάρχου** ή Ίππαρχου, εκ του ονόματος του εφευρέτη του, που θεωρείται ότι είναι ο Ίππαρχος ο Ρόδιος, αποτελεί αστρονομικό όργανο που το χρησιμοποιούσαν οι αρχαίοι αστρονόμοι.

Περιγραφή
---------

Ο *σφαιρικός αστρολάβος* αποτελείται από πέντε μεταλλικές στεφάνες σε μορφή δακτυλίων κατά την ακόλουθη διάταξη: μία εξωτερική οριζόντια η οποία εφάπτεται εσωτερικά με δύο άλλες κάθετες μεταξύ τους στεφάνες που συνδέονται μόνιμα. Οι δύο αυτές μόνιμες φέρουν επιπρόσθετα άλλες δύο ομόκεντρες κινητές στεφάνες που συνδέονται κατά διαφορετικό άξονα μεταξύ τους. Οι δύο μόνιμα σταθερές στεφάνες ονομάζονταν η μεν μία «κάθετος κύκλος» η δε άλλη «εκλειπτικός κύκλος».

Χρήση
-----

Οι σφαιρικοί αστρολάβοι χρησιμοποιήθηκαν από την εποχή του Ιππάρχου και του Πτολεμαίου μέχρι τον 17ο αιώνα. Παράλληλα οι επίπεδοι αστρολάβοι χρησιμοποιήθηκαν περισσότερο για τον καθορισμό του ύψους των αστέρων και ιδίως του Ήλιου και της Σελήνης.

Δείτε επίσης
------------

* Αστρολάβος
* Αστρολάβος πρισματικός

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4143035-9
* NDL: 00572836
* NKC: ph936064

 |

 |
Συντεταγμένες: 37°22′2.5813″N 22°47′6.1094″E﻿ / ﻿37.367383694°N 22.785030389°E﻿ / 37.367383694; 22.785030389

Η **Ανθήνη** ήταν αρχαία πόλη κοντά στη σημερινή κωμόπολη του Άστρους. Βρίσκεται στα όρια της πεδιάδας της Θυρεάτιδος, στην παραλία του Αγίου Ανδρέα και σε απόσταση 3 χλμ από τον οικισμό. Επάνω σε λόφο γνωστό ως «νησί του Άγιου Ανδρέα» βρίσκονται τα λείψανα της οχύρωσης του οικισμού, κυκλώπειου τύπου, τα οποία είναι διακριτά στη βόρεια πλευρά του λόφου. Τμήματα σώζονται επίσης από τον εξωτερικό οχυρωματικό περίβολο, με πύργους που χρονολογούνται κατά τον 5ο με 4ο αιώνα π.Χ.

Ο οικισμός μετέπειτα μεταφέρθηκε πιο χαμηλά προς τη θάλασσα, όπου σήμερα υπάρχουν ερείπια από την υστερορωμαϊκή εποχή καθώς και συμπληρωματική οχύρωση που προστέθηκε κατά τους βυζαντινούς χρόνους.

Τέλος στην ευρύτερη περιοχή και σε μικρή απόσταση, στο σημερινό Βρασιάτη ποταμό, υπάρχει παλαιό λιθόκτιστο γεφύρι τοξωτού τύπου, το οποίο είναι ημικατεστραμμένο.

Φωτοθήκη
--------

* Απομεινάρια του τοίχουςΑπομεινάρια του τοίχους
* Μέρος της παλαιάς οχύρωσηςΜέρος της παλαιάς οχύρωσης
* Επάνω στα απομεινάρια έχει χτιστεί εκκλησίαΕπάνω στα απομεινάρια έχει χτιστεί εκκλησία
* Το τοξωτό γεφύρι στον ποταμό ΒρασιάτηΤο τοξωτό γεφύρι στον ποταμό Βρασιάτη

Δείτε επίσης
------------

* Αρχαιολογικό Μουσείο Άστρους

Παραπομπές
----------

1. ↑  «Ιστορία». *Δήμος Βόρειας Κυνουρίας*. Ανακτήθηκε στις 28 Ιανουαρίου 2017.
2. ↑  «Λιμάνι Αγίου Ανδρέα». *Discover Κυνουρία - Θυρεάτις Γη*. Ανακτήθηκε στις 28 Ιανουαρίου 2017.
3. ↑  «"Ανθήνη" και το Λιμάνι Αγίου Ανδρέα». *Κοινότητα Άστρους*. 12 Ιανουαρίου 2020. Ανακτήθηκε στις 23 Μαΐου 2023.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Αρχαιολογία
* Πύλη:Ελλάδα
 |

 |
Συντεταγμένες: 41°54′0.49″N 12°30′31.25″E﻿ / ﻿41.9001361°N 12.5086806°E﻿ / 41.9001361; 12.5086806

 Χάρτης της Ρώμης με το Υδραγωγείο Τεπούλα (κόκκινο)
Το **Υδραγωγείο Τεπούλα**, (λατιν.: *Aqua Tepula*} είναι ένα αρχαίο ρωμαϊκό υδραγωγείο που ολοκληρώθηκε το 125 π.Χ. από τους τιμητές Γναίο Σερβίλιο Καίπιο και Λούκιο Κάσσιο Λογγίνο.

Το νερό από το υδραγωγείο ήταν, όπως υπονοείται από το όνομα, χλιαρό (tepidus): ήταν στους 16–17 °C στις πηγές και, ίσως λόγω της περιεκτικότητας σε θείο, ήταν -όπως αναφέρει ο Φροντίνος- αρχικά μη κατάλληλο για πόση.

Η αρχική ημερήσια ροή ήταν πολύ χαμηλή και μόλις έφτανε τα 190 *quinary* (περίπου 8000 κ.μ. την ημέρα).

 Τα λίθινα τόξα και το κανάλι του Υδραγωγείου του Μάρκιου (140 π.Χ.), με το πλίνθινο Υδραγωγείο του Ιουλίου (125 π.Χ.) και μικρά πλίνθινα υπολείμματα του Υδραγωγείου Τεπούλα (33 π.Χ.) στην κορυφή, κοντά στη Ρομαβέκια.
Η πηγή του ήταν στην ηφαιστειακή περιοχή των Αλβανών λόφων (Alban) στο κτήμα του Λούκουλου  μεταξύ των σημερινών δήμων Γκροταφεράτα και Mαρίνο, μόλις 18 χλμ. από τη Ρώμη.

Μέχρι την εποχή του Αυγούστου το υδραγωγείο έρεε κατά μήκος μίας υπόγειας διαδρομής, από την πηγή ως το τέλος του.

Το 33 π.Χ. ο Μ. Β. Αγρίππας τροποποίησε το υδραγωγείο ταυτόχρονα με την κατασκευή του Άκουα Γιούλια και πρόσθεσε 92 quinries ροής νερού από το Γιούλια. Ο αγωγός έγινε για να ενωθεί με το νεόκτιστο Υδραγωγείο με το Γιούλια, μέχρι να φτάσει στη σημερινή τοποθεσία Καπανέλε κοντά στο Άκουα Μάρκια, όπου υπήρχε μία λεκάνη καθίζησης (limaria) και μέχρι τότε το νερό είχε κρυώσει.

Στη συνέχεια το νερό χωριζόταν και πάλι (για έναν ανεξήγητο λόγο) σε δύο αγωγούς για τον Τεπούλα και τον Γιούλια, με τον Τεπούλα να είναι ο υψηλότερος, επάνω από τα τόξα της Mάρκια, για τα υπόλοιπους 10 χλμ. Έφτανε στην πόλη στην παλαιά ελπίδα (*ad spem veterem)*, κοντά στην Πόρτα Ματζιόρε.

Από εδώ και πέρα ο αγωγός χρησιμοποιούσε τα Αυρηλιανά Τείχη και διέσχιζε μέσω Tιμπουρτίνα σε ένα τόξο, που έγινε Πόρτα Τιμπουρτίνα. Η διαδρομή περνούσε από την Βιμινάλια Πύλη, όπου βρίσκεται σήμερα ο σταθμός Tέρμινι, και κατέληγε κοντά στην Πόρτα Κολίνα, όπου ήταν η κύρια δεξαμενή διανομής (*castellum)*, κοντά στο ρεύμα της οδού *XX Σετέμπρε*. Περνούσε από 14 δεξαμενές διαίρεσης (c*astella divisorum)* παρέχοντας νερό σε τέσσερις περιοχές. 

Αργότερα άλλα 163 quinaries νερού,  προερχόμενα από το μελλοντικό υδραγωγείο Άννιο Νόβους (που κτίστηκε γύρω στο 50 μ.Χ.), προστέθηκαν στον κήπο του Επαφρόδιτου (*horti Epaphroditiani)* στον Εσκουιλίνο λόφο για μία τελική, συνολική συγκέντρωση, κατά τη διανομή, 445 (190+92+ 163) quinaries (18.467 κ.μ. περίπου 200 λίτρα ανά δευτερόλεπτο), που ήταν μία ελάχιστη ποσότητα στους ρωμαϊκούς χρόνους.

Παραπομπές
----------

1. ↑  Frontinus, de aq. 2.8
2. ↑  Frontinus, de aq. 2.82
3. ↑  Frontinus, de aq. ii. 68

Βιβλιογραφικές αναφορές
-----------------------

* Frontinus, *De Aquis*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 304915283

 |

 |
Στο ρωμαϊκό δίκαιο ίσχυε απόλυτη **απαγόρευση του ανατοκισμού** (anatocismus ή usurae usurarum), δηλαδή του τοκισμού των τόκων. Επίσης, απαγορευόταν οι τόκοι να υπερβούν το σύνολο του κεφαλαίου (ultra duplum, ultra alterum tantum) [1]. 

Οι κανόνες αυτοί -απαγόρευση ανατοκισμού και απαγόρευση διπλασιασμού της οφειλής λόγω των τόκων- αποτυπώνονται και στην Εξάβιβλο ως εξής: 

-" Τόκος τόκου οὐκ ἀπαιτεῖται(...)"[2].

-"Τῶν τόκων τὸ κεφάλαιον διπλασιαζόντων ὁ τόκος παύεται" [3].

Παραπομπές
----------

1. ↑   βλ. Κ. Πιτσάκης (επιμέλεια): Κωνσταντίνου Αρμενοπούλου, Πρόχειρον νόμων ἢ Ἑξάβιβλος εκδ. Δωδώνη (1971) σελ. 200 υποσημ. 2.
2. ↑   Βιβλίο Γ', Τίτλος Ζ'§ 4
3. ↑   Βιβλίο Γ', Τίτλος Ζ'§ 5
Ο **Απολλώνιος** ήταν αρχαίος Έλληνας ιατρός (γ. 60 π.Χ.), από το Κίτιο της Κύπρου. Σπούδασε ιατρική στην Αλεξάνδρεια ή κατά μια άλλη εκδοχή στο Κίτιο μολονότι δεν είναι σαφές αν μια ιατρική σχολή υπήρχαν εκείνη την εποχή.

Ιστορικό
--------

Η φήμη του διαδόθηκε σε όλο τον αρχαίο Ελληνικό κόσμο, και ήταν ο σημαντικότερος όλων των Κυπρίων ιατρών. Η ιατρική γνώμη του Απολλώνιου θεωρήθηκε έγκυρη και αυθεντική σύμφωνα με τον Ηροδιανό. Σημαντικές προσωπικότητες, όπως Στράβων, ο Κικέρων και ο Διοσκουρίδης έχουν γράψει θετικά σχόλια για τον Απολλώνιο  .

Συγγραφικό έργο
---------------

Ο Απολλώνιος έγραψε αρκετά βιβλία για τα φάρμακα  , αλλά το πιο σημαντικό, και αυτό που διασώθηκε, είναι το *περί άρθρων* που είναι μια σπουδή για τη διδασκαλία του Ιπποκράτη , ο βιβλίο αυτό γράφτηκε στην Κύπρο. Ένα αντίγραφο του έργου αυτού βρέθηκε στη βιβλιοθήκη του βυζαντινού γιατρού Νικήτα, και τώρα φυλάσσεται στη Φλωρεντία. Το βιβλίο γράφτηκε υπό την αιγίδα του βασιλιά Πτολεμαίου (81-58 π.Χ.). Το βιβλίο είναι χωρισμένο σε τρία τμήματα και γραμμένο κάθε τμήμα σε διαφορετική εποχή. Κάθε μέρος εξετάζει διαφορετικά μέρη του σώματος ενώ περιέχει και ζωγραφισμένες εικόνες. Το πρώτο μέρος είχε 30 εικόνες, πιστεύεται ότι είχε να αντιγράψει κάποιο βιβλίο του Ιπποκράτη.

Πιστεύεται ότι είχε γράψει βιβλίο για την επιληψία , αλλά δεν διασώθηκε.. Ο Ηροδίων αναφέρει ότι ο Απολλώνιος έγραψε συνολικά 21 βιβλία. Ένα από αυτά μιλούσε για τις αρνητικές συνέπειες ου οινοπνεύματος και την αλλαγή της φωνής που παράγεται από τη μέθη. Κάποιο άλλο βιβλίο μιλούσε για γενική θεραπεία.

Η σύγχρονη κληρονομιά
---------------------

Κείμενα του Απολλώνιου χρησιμοποιούνται σήμερα από σπουδαστές της ιατρικής. Ο Δήμος Λάρνακας έχει δώσει το όνομά του σε δρόμο, και πιο πρόσφατα, αφιέρωσε ένα άγαλμα σε κεντρική πλατεία της πόλης. Τα χειροποίητα ζωγραφισμένα σχέδια του Απολλώνιου από τα βιβλία του στις αρθρώσεις έχουν εκτεθεί σε διάφορες ιατρικές και ιστορικές εκθέσεις. Η Λαυρεντιανή βιβλιοθήκη της Φλωρεντίας, όπου φυλάσσεται το αρχικό χειρόγραφο έχει συμφωνήσει να επιτρέπει την απομάκρυνση του χειρόγραφου για εκθέσεις , μόνο σε πολύ σπάνιες περιπτώσεις.

Παραπομπές
----------

1. ↑  Strabon, *Geographia*, 14,6.3
2. ↑  Kypros Chrysanthis. From the *History of Cypriot Medicine*, Nicosia 1983
3. ↑  Loukaides Th. *Medicine in ancient Cyprus*, The Cyprus Medical Journal, vol VI (3-4)p974-976
4. ↑  Cicero, *Pro domo suo, pro Flacco, pro Sextino*, B 20
5. ↑  Herodiani, *Glossaria-Hippocratis*, ed Klein
6. ↑  Νεοκλής Κυριαζής, *Κυπριακά χρονικά* vol. B 1923 p177-183
7. ↑  Apollonios of Kition, *Peri Arthron*, p. 23, ed. Schone
8. ↑  Gaelii Aureliani *Chron. Libr* 1.4, Meurs

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 102333676
* **AA**: 148248
* ISNI: 0000 0000 7283 4240
* GND: 102380740
* SELIBR: 174781
* SUDOC: 027205681
* BNF: cb11929815p (data)
* BIBSYS: 94010224
* ICCU: SBLV008878

 |

 |
Ο όρος **απομακρυσμένος μικρός πλανήτης** χρησιμοποιείται από το Κέντρο Μικρών Πλανητών της Διεθνής Αστρονομικής Ένωσης όταν γίνεται συλλογική αναφορά στους μικρούς πλανήτες που βρίσκονται στο εξωτερικό Ηλιακό Σύστημα οι οποίοι συνήθως δεν θεωρούνται αστεροειδείς. Σε αυτούς περιλαμβάνονται οι πληθυσμοί των κενταύρων, των Τρωικών του Ποσειδώνα, και Μεταποσειδώνια αντικείμενα. Όλα τα μακρινά αντικείμενα έχουν ένα ημιμεγάλο άξονα (μέση απόσταση από τον Ήλιο) μεγαλύτερο από 6 ΑΜ, που είναι μόλις πέρα από τον πλανήτη Δία.

Εξωτερικοί σύνδεσμοι
--------------------

* Μακρινοί Μικροί Πλανήτες - Minor Planet Center
* Λίστα με τα Μακρινά αντικείμενα στο Minor Planet Center
Ο **Αχμέτ Χασίμ** (*Ahmet Haşim*, 1884 - 4 Ιουνίου 1933) ήταν σημαίνων Τούρκος ποιητής των αρχών του 20ού αιώνα.

Βιογραφία
---------

Γεννήθηκε στη Βαγδάτη, με πιθανολογούμενο έτος γεννήσεως το 1884, αν και δεν είναι σίγουρο. Ο πατέρας του ήταν ο επαρχιακός κυβερνήτης του Οθωμανικού σαντζάκ του Φιζάν. Γύρω στο 1893, μετά το θάνατο της μητέρας του, ο Αχμέτ πήγε με τον πατέρα του στη Κωνσταντινούπολη. Το 1906, έχοντας αποφοιτήσει από το *Mekteb-i Sultanî* (σημερινό Λύκειο Γαλατασαράι), άρχισε να δουλεύει στη *Reji*, το κρατικό μονοπώλιο καπνού, και ενεγράφη στη σχολή νομικής στο Πανεπιστήμιο της Κωνσταντινούπολης. Μεταξύ του 1908 και 1910, ο Χασίμ εργάστηκε ως καθηγητής γαλλικών στη Σμύρνη και ως υπάλληλος στο Γραφείο Δημοσίων Χρεών (*Düyun-u Umumiye*). Υπηρέτησε στον Α' Παγκόσμιο πόλεμο κυρίως στην Μικρά Ασία. Μετά τον πόλεμο επέστρεψε στην Κωνσταντινούπολη και εργάστηκε στην Οθωμανική Τράπεζα. Μετά την εγκαθίδρυση της Δημοκρατίας της Τουρκίας, ο Χασίμ εργάστηκε ως καθηγητής αισθητικής στην Ακαδημία Καλών Τεχνών και ως καθηγητής Γαλλικών στο Πανεπιστήμιο της Κωνσταντινούπολης. Για πολλά χρόνια έγραψε επίσης δοκίμια για τις εφημερίδες *Akşam* και *İkdâm*. Πέθανε στις 4 Ιουνίου 1933. 

Η ύστερη ποίηση του Αχμέτ Χασίμ έχει επηρεαστεί από τον Γαλλικό Συμβολισμό και ιδιαίτερα από την ποίση του Ανρί ντε Ρενιέρ, τον οποίο ο Χασίμ θαύμαζε.

Παραπομπές
----------

1. ↑  www.nadirkitap.com/dogumunun-yuzuncu-yilinda-ahmet-hasim-sadik-kemal-tural-mujgan-cunbur-kitap629598.html.
2. ↑  «Encyclopædia Britannica» (Αγγλικά) biography/Ahmed-Hasim. Ανακτήθηκε στις 9  Οκτωβρίου 2017.

Βιβλιογραφία
------------

**Ποίηση**

* *Göl Saatleri*, 1921
* *Piyâle*, 1926

**Πρόζα**

* *Bize Göre*, 1928
* *Gurebâhâne-i Laklakan*, 1928
* *Frankfurt Seyahatnamesi*, 1933

Εξωτερικοί σύνδεσμοι
--------------------

* siraze.net στα Τούρκικα Αρχειοθετήθηκε 2010-02-12 στο Wayback Machine.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12488896
* LCCN: n85039556
* ISNI: 0000 0001 2099 1700
* GND: 11897906X
* SELIBR: 235147
* SUDOC: 029593697
* BNF: cb137726816 (data)

 |

 |
Συντεταγμένες: 11°12′45″S 16°28′22″E﻿ / ﻿11.21250°S 16.47278°E﻿ / -11.21250; 16.47278

Το **Αντούλο** (πορτογαλικά: Andulo‎) είναι πόλη και δήμος στην επαρχία Μπιέ στην Ανγκόλα. Ο δήμος καλύπτει έκταση 10.100 τετραγωνικών χιλιομέτρων, με πληθυσμό 258.161 σύμφωνα με την απογραφή του 2014. Συνορεύει προς τα βόρεια με τον δήμο Μουσέντε, ανατολικά με τους δήμους Λουκέμπο και Ν'Χαρέα, νότια με τους δήμους Κουνίνγκα, Μούνγκο και Μπαϊλούντο και δυτικά με τους δήμους Κέλα και Κιμπάλα.

Ιστορία
-------

Το Αντούλο προήχθη στην κατηγορία πόλης στις 3 Ιουλίου 1971 και αυτήν την ημερομηνία διοργανώνεται ετήσιο φεστιβάλ για τον εορτασμό της επετείου.

Συμβάν του 2008
---------------

Τον Σεπτέμβριο του 2008, Ισλαμιστές εξτρεμιστές διαδήλωσαν στην πόλη, επιτέθηκαν σε περιουσίες Χριστιανών και δολοφόνησαν τη νεαρή κόρη ενός διακόνου.

Παραπομπές
----------

1. 1 2  *GEOnet Names Server*. 11  Ιουνίου 2018. -2857974.
2. ↑  «Angola City Councils». *www.statoids.com*. Ανακτήθηκε στις 20 Σεπτεμβρίου 2020.
3. ↑  «Resultados Definitivos Recenseamento Geral da População e Habitação – 2014 Província do Bié» (PDF). *Instituto Nacional de Estatística, República de Angola*. Ανακτήθηκε στις 3 Μαΐου 2020. [*νεκρός σύνδεσμος*]
4. ↑  «Andulo (Municipality, Angola) - Population Statistics, Charts, Map and Location». *citypopulation.de*. Ανακτήθηκε στις 20 Σεπτεμβρίου 2020.
5. ↑  «Bié: Andulo comemora 44 anos de existência» (στα Πορτογαλικά). ANGOP.com. 13 Ιουλίου 2015. Αρχειοθετήθηκε από το πρωτότυπο στις 10 Αυγούστου 2015. Ανακτήθηκε στις 20 Σεπτεμβρίου 2020.
6. ↑  «Girl decapitated in attack by Muslim extremists» (PDF). *barnabasfund.org*. Αρχειοθετήθηκε από το πρωτότυπο (PDF) στις 3 Δεκεμβρίου 2013. Ανακτήθηκε στις 20 Σεπτεμβρίου 2020.
Ο **Τζος Χόλογουεϊ** (20 Ιουλίου 1969) είναι Αμερικανός ηθοποιός, παραγωγός και μοντέλο, γνωστός γα τους ρόλους του ως "Σόγιερ" στην τηλεοπτική σειρά Λόστ.

Πρώτα χρόνια
------------

Γεννήθηκε στο Σαν Χοσέ της Καλιφόρνια. Ήταν το δεύτερο από τα συνολικά τέσσερα παιδιά της οικογένειας. Η οικογένειά του μετακόμισε στη πόλη της Τζόρτζια όταν ήταν δυο,όπου και μεγάλωσε εκεί. Εξέφρασε έμπρακτα το ενδιαφέρον του να γίνει ηθοποιός από πολύ μικρή ηλικία. Μαθήτευσε στο πανεπιστήμιο της Τζόρτζια, όπου έφυγε μετά από ένα τετράμηνο λόγω οικονομικών δυσκολιών.

Καρίερα
-------

Μετακόμισε στο Λος Άντζελες, όπου ξεκίνησε μια επιτυχημένη καριέρα ως μοντέλο σε μεγάλες εταιρίες όπως Dolce&Gabbana, Calvin Klein και Donna Karan. Το 1993, εμφανίστηκε στο τραγούδι των Aerosmith, Cryin,σαν κλέφτης που προσπαθεί να κλέψει το πορτοφόλι της Alicia Silverstone,αλλά με αποτέλεσμα να τον πιάσει και να τον χτυπήσει.

Η φιλοδοξία που είχε τον οδήγησε σταδιακά στους πρώτους του ρόλους. Το μεγάλο του "μπαμ" ήρθε όταν πρωταγωνίστησε στην σειρά Οι Αγνοούμενοι ως "Τζέιμς-Σόγιερ Φόρντ". Ο ρόλος του αυτός από την αρχή είχε μεγάλη απήχηση και τον έκανε διάσημο στο ευρύ κοινό, αλλά παράλληλα πρωταγωνίστησε και σε μερικές ταινίες για να αξιοποιήσει τη φήμη του. Σύμφωνα με την Αμερικάνικη USA Today,ο Χόλογουεϊ έλαβε υπ'όψιν του ένα ρόλο σαν έναν ανάλογο Μπραντ Πιτ. Ακόμη, βρήκε χρόνο για να συμμετάσχει στο θρίλερ whisper και στο βιντεοπαιχνίδι Command & Conquer 3: Tiberium Wars.Το 2005, το περιοδικό people ονόμασε τον Χόλογουεϊ ένα απ'τα 50 ομορφότερα άτομα του πλανήτη.Το 2006,ονομάστηκε ο πιο "Sexy" σταρ της τηλεόρασης. Την ίδια φορά,ψηφίστηκε από το Us Weekly ως ο δεύτερος ομορφότερος σταρ του Χόλυγουντ.

Τον Μάρτιο του 2007,επιλέχθηκε για να πρωταγωνιστήσει στη νέα διαφήμιση του Davidoff για το θρυλικό άρωμα "cool water". Το 2008,επίσης,πρωταγωνίστησε στη διαφήμιση του παγωτού Magnum. Την ίδια χρονιά,επιλέχθηκε ο πιο όμορφος άνθρωπος του κόσμου.

Παραπομπές
----------

1. ↑  (Αγγλικά) *Internet Movie Database*. nm0391326. Ανακτήθηκε στις 13  Αυγούστου 2015.
2. ↑  *Czech National Authority Database*. xx0205139. Ανακτήθηκε στις 1  Μαρτίου 2022.
3. ↑  Ανακτήθηκε στις 4  Μαρτίου 2021.
4. ↑  *Czech National Authority Database*. xx0205139. Ανακτήθηκε στις 17  Δεκεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Josh Holloway στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 162348523
* LCCN: no2005108770
* ISNI: 0000 0001 1457 9453
* GND: 142737054
* SUDOC: 260280186
* BNF: cb16562246f (data)
* NKC: xx0205139
* BNE: XX1632451

 |

 |
Το βραχώδες καταφύγιο λα Μαντλέν
Διάτρητο σκύταλον με χαμηλό ανάγλυφο αλόγου, από το Αμπρί ντε λα Μαντλέν, στο Βρετανικό Μουσείο.
Ο αρχαιολογικός χώρος **Abri de la Madeleine** (Αμπρί ντε λα Μαντλέν) είναι βραχώδες καταφύγιο (σπηλιά) κάτω από έναν προεξέχοντα γκρεμό που βρίσκεται κοντά στο Τουρσάκ, στο νομό Δορδόνης της Περιοχής Ακουιτανίας της νοτιοδυτικής Γαλλίας. Αντιπροσωπεύει την τυπική τοποθεσία του Μαγδαληναίου πολιτισμού της Ανώτερης Παλαιολιθικής περιόδου. Ο *βίσονας που γλύφει δάγκωμα εντόμου*, ένα γλυπτό 20.000 ετών εξαίρετης καλλιτεχνικής ποιότητας, ανασκάφθηκε στο χώρο. Το καταφύγιο είχε επίσης κατοικηθεί κατά τη διάρκεια του Μεσαίωνα. Το μεσαιωνικό κάστρο Petit Marsac βρίσκεται στην κορυφή του γκρεμού ακριβώς πάνω από το καταφύγιο. Μια χαραγμένη ράβδος οστού από τη σπηλιά, που απεικονίζει μια λέαινα να γλείφει το άνοιγμα είτε ενός γιγαντιαίου ανθρώπινου πέους είτε ενός αιδοίου, παρουσιάζει την πρώτη καταγεγραμμένη πράξη κτηνοβασίας.

Ανασκαφές
---------

Ο Εντουάρ Λαρτέ (Édouard Lartet) και ο Ανρί Κριστί (Henry Christy) ήταν οι πρώτοι συστηματικοί εκσκαφείς του χώρου, και δημοσίευσαν τα ευρήματά τους το 1875 με την ονομασία Εποχή του ταράνδου («L'âge du renne»). Τα αντικείμενα που βρέθηκαν στο χώρο του **λα Μαντλέν** κατανεμήθηκαν σε πολλά μουσεία, όπως στο Μουσείο Φυσικής Ιστορίας της Τουλούζης, το Εθνικό Αρχαιολογικό Μουσείο της Γαλλίας, το Σαιν-Ζερμαίν-αν-Λε και το Βρετανικό Μουσείο.

Συλλογή
-------

* 
* 
* 
* 
* 
* 
* 
* 
* 
* 
* 
* 
*

Παραπομπές
----------

1. ↑  Brian M. Fagan. «History of Archaeology Before 1900». Oxfordreference. Ανακτήθηκε στις 1 Μαρτίου 2019.
2. ↑  «What is prehistoric art?». online art center. Ανακτήθηκε στις 1 Μαρτίου 2019.
3. ↑  Podberscek, Anthony· Beetz, Andrea, επιμ. (2005). *Bestiality and Zoophilia: Sexual Relations with Animals*. ISBN 978-1557534125.

Περαιτέρω ανάγνωση
------------------

* Laming-Emperaire, Annette. *Origines de l'archéologie préhistorique en France*, 1964.

Εξωτερικοί σύνδεσμοι
--------------------

* Πολυμέσα σχετικά με το θέμα  Abri de la Madeleine στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9437148574332724430007
* SUDOC: 069407622

 |

 |
Ο **Απολλώνιος ο Μόλων** ή **Απολλώνιος ο Ρόδιος** (1ος αιώνας π.Χ.) ήταν Έλληνας ρήτορας με καταγωγή από τα Αλάβανδα της Καρίας. Υπήρξε μαθητής του ρήτορα Μενεκλή, και κατόπιν μετακινήθηκε στη Ρόδο όπου και ίδρυσε εκεί τη δική του σχολή ρητορικής. Είχε επίσης επισκεφτεί τη Ρώμη 2 φορές ως πρεσβευτής της Ρόδου, ενώ κατά τα ταξίδια τους στη Ρόδο ο Κικέρωνας και ο Ιούλιος Καίσαρας σπούδασαν την τέχνη της ρητορικής μαζί του, κάτι που προσέδωσε σημαντική φήμη ως ρήτορα στον Απολλώνιο.

Ο Μόλων συνήθιζε να αναφέρει τον αττικό ρήτορα του 4ου αιώνα π.Χ. Δημοσθένη, στους μαθητές του, και πως κατά αυτόν τα πρώτα 3 στοιχεία της ρητορικής ήταν η *απόδοση, απόδοση, και απόδοση* του ρητορικού λόγου. Είχε εξαίρετη φήμη στα ρωμαϊκά δικαστήρια, και είχε επίσης προσκληθεί για να μιλήσει στη ρωμαϊκή σύγκλητο στα ελληνικά, μια σπάνια τιμή για ξένο πρεσβευτή. Έγραψε επίσης μελέτες σχετικά με τον Όμηρο, καθώς και προσπάθησε να μετριάσει το ρητορικό ύφος του ασιανισμού. Σύμφωνα με τον Ιουδαίο ιστορικό Ιώσηπο Φλάβιο, ο Μόλων συκοφαντούσε τους Εβραίους και τον Μωυσή, καθώς υποστήριζε πως οι πρόγονοι των Εβραίων ήταν οι Αιγύπτιοι και πως ο Μωυσής ήταν τσαρλατάνος καθώς οι 10 εντολές του δίδασκαν μόνο κακό και όχι αρετή.

Παραπομπές
----------

1. ↑  Ανακτήθηκε στις 5  Αυγούστου 2021.
2. ↑  «Apollonius Molon». *1911 Encyclopædia Britannica* **Volume 2**. .
3. ↑  «Απολλώνιος ο Μόλων (2ος ή 1ος αι. π.Χ.) - Εκδοτική Αθηνών Α.Ε.». *www.greekencyclopedia.com*. Ανακτήθηκε στις 16 Νοεμβρίου 2016.
4. ↑  Louis H. Feldman, Gōhei Hata *Josephus, Judaism and Christianity* 1987 p18 "Of this group, Manetho, Lysimachus, Chaeremon, Apion, Posidonius, and Apollonius Molon (the last two are providers of material for Apion) are severely criticized in Josephus' *Against Apion* because they slandered and attacked Moses and the Jews by asserting that 1) the ancestors of the Jews were Egyptians... 10) Moses was a fraud and a charlatan whose commandments teach only evil, no virtue (Apollonius Molon, Lysimachus)."

Πηγές
-----

* Karl Wilhelm Ludwig Müller, *Fragmenta Historicorum Graecorum*, iii.
* Emil Schürer, *Story of the Jewish People*, iii. (Eng. tr. 1886).

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 50029523
* GND: 119160366

 |

 |
Ο **Τζορτζ Φίσερ** είναι Αμερικάνος πρώην επαγγελματίας προπονητής καλαθοσφαίρισης και καλαθοσφαιριστής, ο οποίος καθοδήγησε την Πο Ορτέζ κατά την δεκαετία του '80 κι έκανε ένα σύντομο πέρασμα από τον Άρη τη σεζόν 1991-92.

Καριέρα
-------

### Αγωνιστική καριέρα

Ο Φίσερ έπαιξε μπάσκετ και μπέιζμπολ στο γυμνάσιο της Αλάμπρα, όπου κέρδισε το βραβείο του πιο βελτιωμένου παίκτη το 1961 και του καλύτερου αθλητή του τοπικού πρωταθλήματος την επόμενη χρονιά. Το 1963 εντάχθηκε στο πανεπιστήμιο της Γιούτα, όπου αγωνίστηκε σε 79 αγώνες με μέσο όρο 14,4 πόντους ανά αγώνα. Είναι 14ος σκόρερ και 11ος ριμπάουντερ στην ιστορία του πανεπιστημίου. Το 1966 έγινε ντραφτ στο ΝΒΑ για τους Νιου Γιορκ Νικς, στον έκτο γύρο και την 51η επιλογή. Δύο χρόνια αργότερα, αντάλλαξαν τα δικαιώματα του με τους Σαν Ντιέγκο Ρόκετς, αλλά δεν αγωνίστηκε ποτέ στο ΝΒΑ. Αγωνίστηκε στο Μιλάνο και την Ιταλία και την Ζοφ Χομκόρτ Μπάσκετ στη Γαλλία, με τη φανέλα της οποίας αναδείχθηκε κορυφαίος καλαθοσφαιριστής του πρωταθλήματος το 1975.

### Προπονητική καριέρα

Το 1979, ανέλαβε τον ρόλο του προπονητή στην ομάδα της Πο Ορτέζ, όπου παρέμεινε για δέκα χρόνια. Στο διάστημα αυτό, οι μεγαλύτερες του επιτυχίες ήταν η κατάκτηση του κυπέλλου Κόρατς το 1984 και του πρωταθλήματος Γαλλίας το 1986 και το 1987. Στην τελευταία του σεζόν με την Ορτέζ, έφθασε ως τον τελικό του πρωταθλήματος όπου ηττήθηκε από την Λιμόζ.

Το επόμενο καλοκαίρι δέχτηκε προτάσεις από την Μακάμπι Τελ Αβίβ και την Ρεάλ Μαδρίτης, αλλά τελικά ανέλαβε την Ρασίνγκ Παρί.

Τελευταίος σταθμός της προπονητικής του καριέρας υπήρξε ο Άρης τη σεζόν 1991-92, όπου αντικαταστάθηκε από τον Λάζαρο Λέσιτς πριν ολοκληρώσει τη χρονιά. Ο Φίσερ επέστρεψε στην Καλιφόρνια και εργάστηκε ως κτηματομεσίτης.

Τίτλοι
------

* 2 πρωταθλήματα Γαλλίας (1985-86, 1986-87)
* 1 Κύπελλο Κόρατς (1983-84)

Παραπομπές
----------

1. ↑  George Fischer - The Draft Review
2. ↑  University of Utah Athletics - Official Athletics Website
3. ↑  Spehr, Todd (2016). *The Mozart of Basketball: The Remarkable Life and Legacy of Dražen Petrović*. Sports Publishing. ISBN 978-1613219171.
4. ↑  BASKET-BALL : début du championnat de France Une SOS pour sauver le Racing Paris - Le Monde
5. ↑  Korac Cup 1983-84 - Linguasport
6. ↑  «L'Elan champion de France». *larepubliquedespyrenees.fr* (στα Γαλλικά). Ανακτήθηκε στις 3 Αυγούστου 2020.
7. ↑  CHAMPIONNAT DE FRANCE DE BASKET NATIONALE 1A SAISON 1986-1987 Bilan
8. ↑  Bilan saison 1988-1989 - Basket Archives
9. ↑  BASKET-BALL : début du championnat de France Une SOS pour sauver le Racing Paris - Le Monde
10. ↑  El Mundo Deportivo, 27/10/1991
11. ↑  George Fisher, Real Estate Agent in Santa Barbara

Πηγές
-----

* Alhambra High School Hall of Fame - George Fisher - 1962
Ο **Αμπού Ουμπάιντα ιμπν αλ-Τζάρραχ** (583-638 μ.Χ.), σε συντομία (όπως συνηθίζουν οι Άραβες) **Αμπού Ουμπάιντα**, ήταν ένας από τους συντρόφους του Προφήτη Μωάμεθ. Παρέμεινε διοικητής ενός μεγάλου τμήματος των μουσουλμανικών στρατιών κατά τη διάρκεια της ηγεσίας του χαλίφη Ουμάρ ιμπν αλ-Χαττάμπ και ήταν στη λίστα των διαδόχων που κατήρτισε ο ίδιος ο Ουμάρ.

Πρώτα χρόνια
------------

Ο Αμπού Ουμπάιντα γεννήθηκε το 583 μ.Χ. στον οίκο του εμπόρου Αμπντουλλάχ ιμπν αλ-Τζάρραχ. Ανήκε στη φατρία εμπόρων των Κουραϊσιτών της φυλής αλ-Χαρίθ ιμπν Φιχρ. Πριν ακόμα τον προσηλυτισμό του στο Ισλάμ, θεωρείτο ένας από τους ευγενείς της φατρίας του και ήταν διάσημος στους Κουραϊσίτες της Μέκκας  για τη σωφροσύνη του και την ανδρεία του.

Προσηλυτισμός στο Ισλάμ
-----------------------

Το 611 μ.Χ. ο Προφήτης Μωάμεθ άρχισε να κηρύττει τη μοναδικότητα του Θεού (Αλλάχ) στους κατοίκους της Μέκκας. Ξεκίνησε το έργο του προσηλυτίζοντας τους πιο στενούς συντρόφους και συγγενείς του μυστικά στο Ισλάμ. Ο Αμπού Ουμπάιντα έγινε μουσουλμάνος μόλις μία μέρα μετά τον Αμπού Μπακρ, το έτος 611.

Μετανάστευση στην Αβησσυνία
---------------------------

Ο Αμπού Ουμπάιντα έζησε τη σκληρή εμπειρία των μουσουλμάνων στη Μέκκα από την αρχή έως το τέλος της. Με άλλους πρώιμους μουσουλμάνους, ανέχθηκε τις προσβολές και καταπιέσεις των αρχόντων της Μέκκας, Κουραϊσιτών (της φατρίας του). Μιας και η πρώτη μετανάστευση στην Αβησσυνία ήταν επιτυχημένη, η βία ενάντια στους μουσουλμάνους επαναλήφθηκε με σκληρή καταστολή και αυστηρότερη από πριν. Όντας το μοναδικό μέλος της φατρίας του που είχε ασπαστεί το Ισλάμ, ο Αμπού Ουμπάιντα ήταν από τους πρώτους που υπέστησαν τις νέες διώξεις. Ο Μωάμεθ πρότεινε τότε στους παραμένοντες μουσουλμάνους να μεταναστεύσουν επίσης. Συνεπεία της προτροπής αυτής, ο Αμπού Ουμπάιντα μετανάστευσε στην Αβησσυνία, επικεφαλής αποστολής 83 αντρών και 20 γυναικών.

Μετανάστευση στη Μεδίνα
-----------------------

Το 622 μ.Χ. όταν ο Μωάμεθ μετανάστευσε από τη Μέκκα στη Μεδίνα, ο Αμπού Ουμπάιντα μετανάστευσε επίσης. Όταν ο Μωάμεθ έφτασε στη Μεδίνα, έβαλε κάθε μετανάστη (Μουτζαχίρ) να ενωθεί σε μια πνευματική ένωση με έναν κάτοικο της Μεδίνας (Ανσάρι), συνταιριάζοντας τον Αμπού Ουμπάιντα με τον Μουάντ ιμπν Τζαμπάλ, κάνοντάς τους αδέρφια στην πίστη. Οι μουσουλμάνοι παρέμειναν σε ειρήνη στη Μεδίνα για περίπου ένα χρόνο, πριν οι Κουραϊσίτες της Μέκκας επιτεθούν στη Μεδίνα με το στρατό τους.

Παραπομπές
----------

1. 1 2 3 4 5  Ανακτήθηκε στις 19  Μαρτίου 2021.
2. ↑  «Абу Убайда ибн аль-Джаррах» (Ρωσικά)
3. ↑  Aydın Əlizadə: «Исламский энциклопедический словарь» (Ρωσικά) Ansar. Μόσχα. 2007. ISBN-13 978-5-98443-025-8. ISBN-10 5-98443-025-8.

Εξωτερικοί σύνδεσμοι
--------------------

* Πολυμέσα σχετικά με το θέμα  Abu Ubaidah ibn al-Jarrah στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36020481
* LCCN: n88251863
* ISNI: 0000 0000 7890 1571

 |

 |
Ο **Αμπρόζιο Βιλιάλβα**, πορτογαλικά: *Ambrósio Vilhalva* (1960-11/12/2013 Γκουίρα Ρόκα) ήταν τοπικός ηγέτης, ακτιβιστής για τα δικαιώματα των Γουαρανί και ηθοποιός στο ντοκιμαντέρ *BirdWatchers - La terra degli uomini rossi* (Η γη των κόκκινων ανθρώπων).

Εκδίωξη και επιστροφή
---------------------

Η κοινότητα Γκουίρα Ρόκα της οποίας ηγείτο θρησκευτικά ο πατέρας του ή «Τόπος του Πουλιού», διώχθηκε από την προγονική γη (τουκόχα) στη δεκαετία 40-50 από γαιοκτήμονες, και εγκαταστάθηκε σε προστατευόμενη περιοχή. Ο Αμπρόζιο και ο πατέρας του κατόρθωσαν μετά από προσπάθειες να ανακαταλάβουν τη γη τους το 2004 και να φυτέψουν ανάμεσα στα ζαχαροκάλαμα. Χάρη στις προσπάθειες του Αμπρόζιο ο υπουργός Δικαιοσύνης αναγνώρισε την Γκουίρα Ρόκα ως γη των Γουαρανί το 2009. Η δημοτικότητα του Αμπρόζιο Βιλιάλβα έφτασε στο απόγειό της όταν πρωταγωνίστησε σε ερευνητικό ντοκιμαντέρ για τους Γουαρανί.

Ο θάνατος
---------

Ο Βιλιάλβα βρέθηκε δολοφονημένος στην κατοικίας του, στην Γκουίρα Ρόκα του Μάτο Γκρόσο ντο Σουλ της Βραζιλίας. Οι δράστες της δολοφονίας είναι μέχρι στιγμής άγνωστοι.

Παραπομπές
----------

1. ↑  Ambrosio Vilhalva στο *LοcateTV* Αρχειοθετήθηκε 2016-03-05 στο Wayback Machine. ανάκτηση 12/12/2013
2. ↑  *BirdWatchers - La terra degli uomini rossi* (2008) στην IMDb, ανάκτηση 12/12/2013
3. ↑  Ambrósio Vilhalva, 1960-2013 – an obituary 11 December 2013 ανάκτηση 12/12/2013
4. ↑  "Δολοφονήθηκε ιθαγενής ακτιβιστής στη Βραζιλία" στο *Βήμα:International Edition*, ανάκτηση 12/12/2013.
Ο **Τζόσουα Ντεμίτρι ''Τζος'' Φόρτσουν** (γεννήθηκε στο Χάμπτον, Βιρτζίνια, ΗΠΑ, 1 Σεπτεμβρίου 1994) είναι ένας Αμερικανός καλαθοσφαιριστής που ανήκει στο δυναμικό της Λάρισας της Α1 Εθνικής. Με ύψος 1,96 μέτρων παίζει στη θέση σούτινγκ γκαρντ.

Αθλητική σταδιοδρομία
---------------------

### Κολεγιακή πορεία

Έπαιξε δύο χρονιές με τους Πρόβιντενς Φράιαρς, με τους οποίους είχε κατά μέσο όρο 7,0 πόντους, 2,7 ριμπάουντ και 1,8 ασίστ ανά παιχνίδι.  Τον Ιούλιο του 2014 μεταγράφηκε στους Μπάφαλοους του Πανεπιστημίου του Κολοράντο,  όπου, αφού υπηρέτησε το έτος αδράνειας που επιβλήθηκε από το NCAA, έπαιξε άλλες δύο χρονιές, στις οποίες είχε κατά μέσο όρο 8,2 πόντους και 3,5 ριμπάουντ ανά αγώνα. 

### Επαγγελματική σταδιοδρομία

Αφού δεν επιλέχτηκε στο ντραφτ του NBA 2017, υπέγραψε το πρώτο του επαγγελματικό συμβόλαιο με την Νάτουρτεξ-ΣΤΕ-Σεντεάκ της 1ης κατηγορίας της Ουγγαρίας, όπου έπαιξε μία χρονιά ως βασικός, στην οποία είχε 15,8 πόντους και 4,1 ριμπάουντ μέσο όρο ανά παιχνίδι.

Τον Νοέμβριο του 2018 υπέγραψε με την ΜΒ Κέμνιτς 99, της 2ης κατηγορίας της Γερμανίας (ProA). 

Το καλοκαίρι του 2021 υπέγραψε στη Λάρισα της Α1 Εθνικής για να αγωνιστεί την περίοδο 2021-22.

Παραπομπές
----------

1. 1 2  sports-reference.com Josh Fortune Stats, consultado en marzo de 2019
2. ↑  espn.com Josh Fortune joining Buffaloes, consultado en marzo de 2019
3. ↑  szegedma.hu Kosárlabda: amerikai hátvédet szerződtetett a Szedeák, consultado en marzo de 2019
4. ↑  Josh Fortune at Realgm, consultado en marzo de 2019
5. ↑  blick.de Niners verpflichten US-Amerikaner Josh Fortune, consultado en marzo de 2019

Εξωτερικοί σύνδεσμοι
--------------------

* Βιογραφικό στο cubuffs.com
* Αρχείο στο Realgm.com
* Αρχείο στο 2basketballbundesliga.de
* Στατιστικά στοιχεία στο NCAA
Ο **Αριστομένης** (??? – 192 π.Χ.) ήταν Έλληνας από την Ακαρνανία, φίλος και κόλακας του Αγαθοκλή, ο οποίος για μια περίοδο κυβέρνησε την Αίγυπτο ως επίτροπος του ανήλικου Βασιλέως της Αιγύπτου Πτολεμαίου Ε' του Επιφανούς.

Κατά τη διάρκεια της επιτροπείας του Αγαθοκλή, ο Αριστομένης ήταν πανίσχυρος. Οι εκδηλώσεις θαυμασμού του προς το πρόσωπο του αντιβασιλιά ήταν καταφανείς και προκλητικές: για παράδειγμα φορούσε ένα δαχτυλίδι με τη μορφή του αντιβασιλιά και όταν απέκτησε μια κόρη της έδωσε το όνομα Αγαθόκλεια. Όταν ξέσπασε επανάσταση ενάντια στον Αγαθοκλή το 202 π.Χ. ο Αριστομένης ήταν ο μοναδικός ανάμεσα στους φίλους του που προσπάθησε να κατευνάσει τους οργισμένους Μακεδόνες. Ωστόσο απέτυχε στην προσπάθειά του αυτή, γλυτώνοντας παρά τρίχα το θάνατο. Μετά την εκτέλεση του Αγαθοκλή (ο οποίος τεμαχίστηκε από το μανιασμένο πλήθος), ο Τληπόλεμος, ένας στρατιωτικός που ηγήθηκε της στάσης, ορίστηκε επίτροπος. 

Εντούτοις, λίγο αργότερα ανέλαβε ο Αριστομένης επίτροπος του ανήλικου βασιλέα ο οποίος αναπάντεχα διακρίθηκε για τη σοφία και τη σύνεση με την οποία άσκησε την εξουσία. Κατά το χρόνο που βρισκόταν επικεφαλής του κράτους, οι Σκόπας και Δικαίαρχος, δυο ισχυροί στρατιωτικοί που διεκδίκησαν το θρόνο προκάλεσαν επαναστατικό κίνημα, με συνέπεια να θανατωθούν. Εξ αυτού όμως του γεγονότος και προκειμένου να προλάβει άλλο κίνημα αναγκάσθηκε ο Αριστομένης να προκαλέσει τα λεγόμενα "ανακλητήρια" δηλαδή την ενηλικίωση του 14χρονου τότε Πτολεμαίου και την ανακηρυξή του Βασιλεύς Πτολεμαίος Ε΄. (196 π.Χ.). 

Ο Αριστομένης, έπειτα απ΄ αυτά τιμήθηκε ιδιαίτερα από τον Βασιλέα ενώ υπήρξε ιδιαίτερα ανοιχτός και ειλικρινής σύμβουλος απέναντί του, πλην όμως η υπέρμετρη ελευθεροστομία του τον έφερε σιγά - σιγά σε δυσμένεια του Βασιλέως. Τελικά σε κάποιο ξέσπασμα ο νεαρός Βασιλεύς δεν μπόρεσε να συγκρατηθεί όπου και διέταξε τον Αριστομένη να πιει δηλητήριο το 192 π.Χ.

Πηγές
-----

* Πολύβιος, *«Ιστορίες»*,15.3115.31
* "Μεγάλη Ελληνική Εγκυκλοπαίδεια Δρανδάκη" τομ.Ε΄, σελ.510
* William Smith, *«Dictionary of Greek and Roman Biography and Mythology»*, (1870), Λήμμα: Aristomenes (4)
* Christopher Bennett, *«Ptolemy V»*
Συντεταγμένες: 60°0′0″N 10°0′0″E﻿ / ﻿60.00000°N 10.00000°E﻿ / 60.00000; 10.00000

Το **Βίκεν** (νορβηγικά: *Viken*) είναι κομητεία στην Ανατολική Νορβηγία που ιδρύθηκε την 1η Ιανουαρίου 2020 με τη συγχώνευση των περιοχών Ακερσούς, Μπούσκερουντ και Όστφολντ με την προσθήκη τριών άλλων δήμων.

Τόσο η δημιουργία όσο και το όνομά της αποτελούν αντικείμενα έντονης διαμάχης και το Βίκεν αντιτίθεται στις ενδιαφερόμενες κομητείες η εκλεγμένη περιφερειακή συνέλευση και το εκτελεστικό νομό του Βίκεν έχουν κηρύξει την αποδιοργάνωση του Βίκεν το 2021 ως τον κύριο πολιτικό στόχο του Βίκεν, ενώ αρνείται να κάνει οτιδήποτε για να συγχωνεύσει τις κομητείες στην πράξη.

Παραπομπές
----------

1. ↑  «Protokoll fra Viken fylkestings konstituerende møte 17102019».
2. ↑  Norwegian Mapping and Cadastre Authority: «Arealstatistikk for Norge 2020». (Μποκμάλ) *Area statistics for Norway 2020*. Norwegian Mapping and Cadastre Authority. 20  Δεκεμβρίου 2019.
3. ↑  www.ssb.no/statbank/table/01222/tableViewLayout1/.

|  |  |  |  |
| --- | --- | --- | --- |
| 

| π • σ • ε
Κομητείες (*län*) της Νορβηγίας |
| --- |
|  |
| 
* Άγκντερ
* Βέστλαντ
* Βέστφολντ ογκ Τέλεμαρκ
* Βίκεν
* Ίνλαντετ
* Μέρε ογκ Ρόμσνταλ
* Νόρντλαντ
* Όσλο
* Ρόγκαλαντ
* Τρέντελαγκ
* Τρομς ογκ Φίνμαρκ
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Νορβηγία
 |

 |
Ο **μητροπολίτης Ανατόλιος**, κατά κόσμον *Ηλίας Αποστολίδης*, γεννήθηκε στη Θεοδοσία της Κριμαίας το 1895. Χειροτονήθηκε Διάκονος στις 6 Αυγούστου 1922 και Πρεσβύτερος στις 7 Αυγούστου 1922 από τον Ταυρίδος και Συμφεροπόλεως Νικόδημο. Την περίοδο από τον 1922 μέχρι το 1927 επειδή αρνήθηκε να συνεργαστεί με το καθεστώς της Σοβιετικής Ενώσεως και τη λεγομένη "ζώσα εκκλησία" φυλακίστηκε τέσσερις φορές, εξορίστηκε μία φορά και τέλος καταδικάστηκε σε θάνατο. Χάρη στην έγκαιρη επέμβαση του Έλληνα πρέσβη στη Μόσχα η ποινή δεν εκτελέστηκε και απελάθηκε στην Ελλάδα το 1927. Διετέλεσε Εφημέριος του Ιερού Ναού Αγίου Θωμά Αμπελοκήπων από το 1932 έως το 1953. Στις 10 Σεπτεμβρίου 1961 χειροτονήθηκε Επίσκοπος Καναδά στη δικαιοδοσία της υπό τον Αρχιεπίσκοπο Λεόντιο Εκκλησία της Αμερικής (Μετροπόλια), η οποία για λίγο υπήχθη στο Οικουμενικό Πατριαρχείο. Τη χειροτονία τέλεσε ο Αρχιεπίσκοπος Αμερικής Λεόντιος, συμπαραστατούμενος από τους Βοστώνης Ειρηναίο και Πιτσμπούργου Βενιαμίν. Τον Μάρτιο του 1962 παραιτήθηκε. Απεβίωσε στην Αθήνα στις 26 Ιουνίου 1976.

Παραπομπές
----------

1. ↑  *Οι χειροτονήσεις του 1961*.
Αναψυχή
**Αναψυχή** σημαίνει δραστηριότητα ή προσχεδιασμένη αδράνεια που ενεργείται με τη θέληση κάποιου. Ως βαθύτερη ψυχολογική έννοια η αναψυχή αναφέρεται σε αισθητικές και πνευματικές εμπειρίες που παράγονται από τη δραστηριότητα αυτή. Διαφέρει από την εργασία, η οποία γίνεται με σκοπό το κέρδος χρημάτων ή την κάλυψη άμεσων αναγκών της ζωής. Και ακόμα, διαφέρει από τις άλλες καθημερινότητες, όπως φαγητό, ύπνος, νοικοκυριό κτλ. Το ιδιαίτερο χαρακτηριστικό της αναψυχής δεν είναι είναι η καθαυτή δραστηριότητα, αλλά η διάθεση με την οποία γίνεται.

Πηγές
-----

Τμήμα Δασοπονίας Δράμας του ΤΕΙ Καβάλας[*νεκρός σύνδεσμος*]
Το **Τσερτοσίνο της Μπολόνια** είναι ένα τυπικό χριστουγεννιάτικο γλυκό της Ιταλικής κουζίνας που φτιάχνεται στην Μπολόνια και περιέχει αμύγδαλα, καρύδια, σοκολάτα και ζαχαρωμένα φρούτα. Επίσης, ονομάζεται και **πανσπετσιάλε** και στη τοπική διάλεκτο τους, *zrtuséin* ή *panspzièl*.
Η συνταγή του πανσπετσιάλε είναι πολύ παλιά και χρονολογείται από το μεσαίωνα, όταν  παρασκευαζόταν από τους φαρμακοποιούς (ή αλλιώς "ειδικούς"). Έπειτα, τα επόμενα χρόνια  και σε δεύτερη φάση οι καλόγεροι αναλάμβαναν την παραγωγή του.
Ήταν οι μοναχοί της *Certosa*, σημερινό νεκροταφείο της Μπολόνια, οι οποίοι ξεκινήσανε πρώτοι την κατασκευή του *τσερτοσίνο ή αλλιώς πανσπετσιάλε*. Οι μοναχοί αυτοί, το έκαναν τόσο καλά, ώστε το γλυκό άλλαξε το όνομά του και ονομάστηκε αδελφότητα.
Ωστόσο, άλλοι εντοπίζουν την ετυμολογία του ονόματος από την τοπική διάλεκτο *pan spzièl*, που σημαίνει, *ψωμί σπέσιαλ ή ειδικό ψωμί* .
Το τσερτοσίνο ήταν επίσης γνωστό στην παπική αυλή  από το έργο των μοναχών του *San Brunone*, αλλά ποτέ δεν εξαπλώθηκε πέρα από τα όρια της επαρχίας της Μπολόνια. Υπάρχουν όμως παρόμοια γλυκά σε κοντινές περιοχές της *Emiglia Romagna* με άλλα ονόματα. Παλιά συσκευαζόταν από οικογένειες, αλλά σήμερα είναι ευκολότερο να το βρούμε από τους σεφ της ζαχαροπλαστικής που σέβονται την παράδοση και την χρησιμοποιούν για να το κάνουν, αν και εξακολουθούν να υπάρχουν και εκείνοι που το παράγουν στο σπίτι για οικογενειακή χρήση.[*εκκρεμεί παραπομπή*]

Η συνταγή του
-------------

Τον Ιούνιο του 2003, η αντιπροσωπεία της Μπολόνια της Ιταλικής Ακαδημίας της κουζίνας, κατάθεσε στο Επιμελητήριο Εμπορίου, στην Βιομηχανία, στην Βιοτεχνία και Γεωργία της Μπολόνια την επίσημη συνταγή του τσερτοσίνο (ή *panspeziale*). Η συνταγή επεξεργάστηκε ως αποτέλεσμα ιστορικής έρευνας.

Το γλυκό παρασκευάζεται με αλεύρι, μέλι, φρούτα (κίτρο) γλάσο, αμύγδαλα, σοκολάτα φοντάν, σταφίδες, κουκουνάρι, βούτυρο, σπόρους από γλυκάνισο και κανέλα.

Ένα γλυκό παρόμοιο με το τσερτοσίνο και πάντα παράδοσιακό της Μπολόνια, είναι το πανόνε. Αυτό έχει κοινά με το τσερτοσίνο, όπως η προσεγμένη τους διακόσμηση με τα ζαχαρωμένα φρούτα, η σοκολάτα και τα αποξηραμένα φρούτα, αλλά έχει μια διαφορετική υφή: αν το τσερτοσίνο προσεγγίζει το παμπεπάτο (στρογγυλό κέικ) που είναι παραδοσιακό γλυκό της φεράρα, το πανόνε μοιάζει περισσότερο σε μια τούρτα με προζύμι.

Παραπομπές
----------

1. ↑  Κεχριμπάρι Ferrari, *Emilia στο στόμα της*, και τις Εκδόσεις του Γκιούλιβερ
2. ↑   .  Missing or empty `|title=` (βοήθεια)Missing or empty `|title=` (βοήθεια)
3. ↑   .  Missing or empty `|title=` (βοήθεια)Missing or empty `|title=` (βοήθεια)
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Ιουλίου 2018. Ανακτήθηκε στις 4 Ιανουαρίου 2019. Missing or empty `|title=` (βοήθεια)
Ένας φανταστικός χάρτης του νησιού Σόντορ που δείχνει το σιδηροδρομικό σύστημα
Ο **φανταστικός χάρτης** ή **χάρτης φαντασίας** είναι τύπος σχεδιασμού χάρτη μιας οπτικής αναπαράστασης μιας ανύπαρκτης ή φανταστικής γεωγραφίας. Ενώ μερικοί φανταστικοί χάρτες συνοδεύουν έργα μυθοπλασίας και θεωρούνται φανταστικοί χάρτες, οι φανταστικοί χάρτες δημιουργούνται για να δείξουν φανταστικούς χώρους και δεν περιλαμβάνονται αναγκαστικά σε έργα λογοτεχνικής φαντασίας. Ανάλογα με την πληρότητα και την πολυπλοκότητα του χάρτη, η απεικόνιση των γεωγραφικών συνιστωσών μπορεί να κυμαίνεται από απλά σχέδια μιας μικρής περιοχής όπως στο The Twenty-One Balloons του William Pène du Bois σε έναν ολόκληρο φανταστικό κόσμο, όπως στον  Άρχοντα τον Δαχτυλιδιών από τον Τόλκιν ακόμη και σε έναν ολόκληρο γαλαξία όπως στο Σταρ Τρεκ. Οι φανταστικοί χάρτες μπορούν επίσης να περιλαμβάνουν αφηρημένα έργα τέχνης, που συνδυάζουν υπάρχουσες χαρτογραφικές πληροφορίες για να παρουσιάσουν μια φανταστική τοποθεσία ή να συνδυάσουν τις υπάρχουσες χαρτογραφικές πληροφορίες για να δείξουν μια διαφορετική προοπτική μιας τοποθεσίας.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φανταστικός χάρτης** |

Παραπομπές
----------

1. ↑  Michaela Kinberger (Feb 26, 2009). «Cartography and Art». *Book* (Springer Berlin Heidelberg): 1–11. doi:10.1007/978-3-540-68569-2\_22.. Ανακτήθηκε στις 2009-07-07. [*νεκρός σύνδεσμος*]
2. ↑  Strange Maps (30 Μαρτίου 2009). «370 – Palestine's Island Paradise, Now With a Word from its Creator». *Blog*. StrangeMaps. Ανακτήθηκε στις 16 Μαΐου 2013.